Diari Oficial de la Generalitat Valenciana


Sumari del DOGV 9905, del 31-07-2024 (2024/7880)

EXTRACTE de la Resolució de 24 de juliol de 2024, del rectorat, per la qual es convoquen ajudes per a estudiants i estudiantes provinents dels sistemes de protecció a la infància per al curs 2024- 2025.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9905

Data del DOGV
:   31-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7880

CVE
:   EGYV-I-5585-3919

Data del document
:   26-07-2024

Organisme emissor
:   Universitat Politècnica de València

Tipus de document
:   Extracte

BDNS (identif.): 777557

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/777557>

*Primer. Persones beneficiàries*

Podrà participar l’alumnat matriculat en estudis oficials impartits en la UPV, excepte estudis de doctorat, que provinga dels sistemes d protecció a la infància de qualsevol comunitat autònoma.

*Segon. Objecte*

Les presents bases s’emmarquen en el Programa d’acolliment universitari i ajuda destinat a joves tutelades/tutelats i extutelades/extutelats provinents dels sistemes de protecció a la infància, implementat pel Vicerectorat d’Estudiants i Emprenedoria i la Càtedra d’Infància i Adolescència de la UPV.

La finalitat del mateix és crear les condicions que, d’una banda, estimulen i faciliten l’accés de joves tutelades/tutelats i extutelades/ actualitats provinents dels sistemes de protecció a la infància a la universitat, i, d’altra banda, contribuesquen a la seua permanència fins a la finalització dels seus estudis universitaris.

El referit programa contempla, entre altres accions, dotar amb recursos materials i econòmics a aquests/es estudiants, sent aquestes ajudes l’objecte de la present convocatòria.

*Tercer. Bases reguladores*

Accessibles en els webs del Vicerectorat d’Estudiants i Emprenedoria [https://www.upv.es/entidades/vee/](https://www.upv.es/entidades/vee/ ) i de la Càtedra d’Infància i Adolescència <https://www.catedrainfanciaadolescencia.es/>

*Quart. Quantia*

Els/les estudiants inclosos/es en l’àmbit d’aplicació de la present convocatòria seran beneficiaris/es, en funció de les necessitats individuals, d'una ajuda econòmica per un import màxim de 1.000 euros, destinada a cobrir les despeses de manutenció, transport, fotocòpies i impressions i/o material escolar.

L’import total de les ajudes no superarà els 5.000 euros.

*Quint. Termini de presentació de sol·licituds.*

El termini de presentació de sol·licituds estarà obert des de l’endemà de la seua publicació de l’extracte en el *Diari Oficial de la Generalitat Valenciana*  al 30 de setembre de 2024 (tots dos inclusivament).

  

València, 26 de juliol de 2024

José Esteban Capilla Romá

Rector de la Universitat Politècnica de València